cyanic-selkie/wikianc huggingface dataset:
Luxair Fluch 9642
De Luxair Fluch LG9642/LH2420 war de Fluch, deen de 6. November 2002 vum Fluchhafen Tempelhof International Airport zu Berlin mat Destinatioun Lëtzebuerg Findel sollt fléien, awer ni do ukomm ass.
Oflaf vum Fluch
De Fliger vun der lëtzebuergescher Fluchgesellschaft Luxair mat der Identifikatiounsnummer LX-LGB, eng Fokker F50 (Typ: F-27 Mk050) ass genee um 08.40 Auer zu Berlin op d'Startpist gerullt an huet ofgehuewen.
Quirijn van Regteren Altena
De Quirijn van Regteren Altena ass en hollännesche Kontrabassist.
Canton d'Amplepuis
De Canton d'Amplepuis ass eng fréier franséisch administrativ Andeelung am Arrondissement Villefranche-sur-Saône, am Departement Rhône an der Regioun Auvergne-Rhône-Alpes.
Quirijn van Regteren Altena
De Quirijn van Regteren Altena huet beim Anthony Woodrow am Sweelinck Conservatoire zu Amsterdam Kontrabass studéiert. Dunn ass en an d'USA gaangen, an en huet do beim Gary Karr an der Hartt School of Music säi Studium weidergefouert. Fir méi en afwiesslungsräiche Repertoire ze spillen huet hie säi musekalescht Liewen opgedeelt. Engersäits trëtt en als Solist op, an anerersäits ass hien de Kontrabassist vum hollännesche Schönberg Ensemble an den Haaptkontrabassist vum Den Haager Residentie Orkest ënner dem Evgeny Svetlanov. De Quirijn van Regteren Altena ass och zäitweileg mam hollännesche Pianist Peter Beijersbergen van Henegouwen opgetrueden, mat deem hie Wierker vun der Sofia Gubaidulina a vum Arthur Honegger agespillt huet.
De Kënschtler spillt op engem Instrument, dat 1720 vum Gianbattista Grancino zu Mailand gebaut gouf.
Luxair Fluch 9642
Déi lescht Sekonnen
Direkt duerno dréie sech déi sechs Blieder u béide Propelleren an en Ustellwénkel, deen ënner deem fir de Fluch virgeschriwwene „Minimum“ läit. Dëst féiert zu engem „rapide Verloscht u Leeschtung an Héicht“. Sekonne méi spéit fält als Éischten de lénksen, dann de rietse Motor aus.
Um 10 Auer 05 Minutten 19 Sekonne seet de Kapitän: "Wat ass dat?". Da geet den Alarm un, e Warnsignal dat virun der Buedemapproche warnt, d'Ophuele vum Fluchdateschreiwer brécht of.
Um 10 Auer 05 Minutten 42 Sekonne verschwënnt de Fluch 9642 vun de Radarschiermer.
Erschreckend Bilanz
Bei deem trageschen Ongléck sinn 20 Mënsche vun am Ganzen 22 Passagéier ëm d'Liewe komm, dorënner 15 Däitscher an 2 Leit vum Equipage. 2 Mënschen hu mat ganz uerge Blessuren iwwerlieft, dorënner e Lëtzebuerger Pilot an e 36-järege Fransous. Ënnert den Affer war den international bekannte Lëtzebuerger Kënschtler Michel Majerus.
Rapporten
Am Januar 2003 ass een éischten, virleefege Rapport erauskomm.
Den 10. Dezember 2003 ass dann de Schlussrapport op enger Pressekonferenz am Transportministère vum deemolegen Transportminister Henri Grethen presentéiert a kommentéiert ginn. Dëse Rapport Final Accident survenu le 6 novembre 2002 à Luxembourg au Fokker 27 Mk050 de Luxair immatriculé LX-LGB (final report on the accident of 6 Novembre 2002 at Luxembourg to the Luxair Fokker 27 MK050 registered LX-LGB) ass eng Iwwersetzung vum franséischen offizielle Rapport. Zur gläicher Zäit sinn dann och d'Annexen zu dësem Rapport publizéiert ginn.
Wärend der Approche op de Findel haten de Pilot an de Kopilot déi virgeschriwwe Prozedure net respektéiert.
De Kommandant hat fir d'éischt decidéiert nach emol ee Go-Around ze maachen, also eng Ronn méi iwwer de Fluchhafen ze dréien, éier d'Landung sollt ugesat ginn. Mais amplaz wéi ugekënnegt d'Approche op de Findel ofzebriechen huet de Pilot awer op emol nees kuerzfristeg decidéiert fir mat der Landungs-Prozedur virun ze fueren. Dee Moie war décken Niwwel: d'Siicht war ënner deem wat noutwenneg war fir deen Typ Fliger ze landen. Iwwerhaapt war den Equipage guer net drop preparéiert fir bei sou Wieder ze landen, wéi den Transport-Minister Henri Grethen op der Pressekonferenz am Dezember 2003 ze verstoe gouf.
Wärend dem Ofbremse vun der Maschinn, fir un Héicht ze verléieren, war d'Rausloosse vun de Rieder fatal: Domat war nämlech déi allerlescht mechanesch Sécherung ausser Kraaft fir datt d'Propelleren net an d'Ground-Idle-Positioun kënne kommen. An anere Wierder: well de Kopilot d'Rieder erausgelooss huet, konnten d'Propeller-Blieder an eng Positioun kommen, déi de Fliger quasi komplett ofgebremst huet. De Constructeur Fokker hat d'Luxair scho laang virum Ongléck opgefuerdert fir eng zousätzlech Sécherung anzebaue fir sou eppes z'evitéieren, dat war awer nëmmen eng Recommandatioun. Eréischt nom 6. November 2002, also nom Ongléck sinn d'Maschinne vun der Luxair op deem Punkt nogerëscht ginn.
Wat seet d'Justiz?
Den Oflaf vum Accident an d'Analys vum Expert sengem Rapport ginn den 11. Dezember 2003, an enger allgemeng verständlecher Sprooch, an engem Communiqué vum Parquet duergeluecht.
Den 22. Oktober 2007 an ee Joer duerno, den 30. Oktober 2008, erkläert de Parquet firwat d'Geriichtsprozedur an dësem Fall sou laang dauert an et nach ëmmer zu kengem Prozess komm ass. De Procureur Robert Biever explizéiert an dëse Communiquéen och wéi d'Justiz an engem Rechtsstaat funktionéiert an insistéiert ëmmer erëm op d'présomption d'innocence vun den Ugekloten.
Den 12. Oktober 2010 confirméiert d'Chambre du conseil vun der Cour d'appel an engem Arrêté d'Ordonnance vun der Chambre du conseil vum Tribunal vum 8. Juli 2010, déi siwe Persounen un d'Chambre correctionnelle iwwerweist.
D'Uklo géint den Direkter vun der Direction de l'Aviation civile beim Staat ass deemno fale gelooss ginn, soudatt op der Uklobänk nëmme Leit vun der Luxair wäerte sëtzen:
D'Affär Kuhn vs. Lëtzebuerg
Den Här and d'Madame Kuhn aus Däitschland, deenen hire Jong beim Ongléck ëmkoum, hu sech den 30. November 2007, un den Europäesche Geriichtshaff fir Mënscherechter zu Stroossbuerg adresséiert. Hir Aktioun géint de Lëtzebuerger Staat hu se op den Artikel 6 § 1 vun der Europäescher Mënscherechts-Konventioun baséiert. Doran heescht et ënner anerem datt all Mënsch d'Recht op e faire Prozess an engem ugemoossenen Delai hätt. Si kritiséieren domat déi laang Dauer vun der juristescher Prozedur zu Lëtzebuerg.
Europäescht Parlament
D'Europäescht Parlament (oder Europa-Parlament) ass déi Institutioun vun der Europäescher Unioun (EU), déi an direkter a geheimer Wal demokratesch gewielt gëtt. Et vertrëtt deemno direkt déi 500 Milliounen EU-Bierger an hëlt Deel um legislative Prozess vun der EU: zesumme mam Conseil vun der Europäescher Unioun, an deem d'Memberstaaten duerch hir Ministere vertruede sinn, stëmmt et iwwer Gesetzesvirschléi of, déi d'Europäesch Kommissioun ausgeschafft huet.
Luxair Fluch 9642
D'Affär Kuhn vs. Lëtzebuerg
No bal dräi Joer hunn d'Stroossbuerger Riichter, de 4. November 2010, der Famill Kuhn op der ganzer Linn Recht ginn. Wëll déi awer vu virera keen Dedommagement gefrot hat, gouf er och keen zougesprach,.
De Prozess
Den 10. Oktober 2011 huet de Prozess vum Accident ugefaangen an huet aacht Woche laang gedauert. Et war bis dohin de längste Prozess an der Geschicht vun der Lëtzebuerger Justiz. De 27. Mäerz 2012 ass d'Urteel gesprach ginn. De Pilot, deen och Bordkommandant war, krut 3,5 Joer op Sursis an eng Geldstrof vu 4000 Euro. Dräi Techniker, dorënner den technesch Direkter, goufen zu respektiv 18, 24 an 48 Méint op Sursis, mat Geldstrofe vun 2.000 an 2.500 Euro verurteelt.
Europäescht Parlament
Seng Aarbechtsweis
D'Membere vum Parlament, also d'Deputéiert, ginn zanter 1979 direkt vun de Bierger fir 5 Joer gewielt. President ass zanter Januar 2017 den Antonio Tajani.
Bis op 59 fraktiounslous Deputéiert, sinn all an enger vun dëse 7 Fraktioune vertrueden:
Seng Pouvoiren
D'Parlament an de Conseil deelen och d'Responsabilitéit iwwer d'Adoptioun vum Budget vun der EU: D'Europäesch Kommissioun mécht e Budgetsprojet, deen am Parlament a Conseil debattéiert gëtt. D'Parlament kann de Budget rejetéieren - wat scho méi wéi eemol virkoum; an deem Fall muss déi ganz Prozedur vu vir ugefaange ginn. Deemno huet d'Parlament d'Méiglechkeet, ze beaflossen, wat fir Suë woufir ausgi ginn. Allerdéngs geet bal d'Hallschent vum EU-Budget un d'Landwirtschaft, an iwwer déi Depensen huet d'Parlament näischt ze soen.
Schliisslech huet d'Parlament d'Kontroll iwwer d'Kommissioun: D'Kommissioun muss d'Vertraue vum Parlament hunn, éier s'iwwerhaapt ufänke ka mat schaffen, a mat enger Zweedrëttel-Majoritéit kann d'Parlament s'och erëm fréizäiteg entloossen. D'Parlament kontrolléiert weiderhin, op d'Kommissioun hir Aarbecht gutt mécht, andeems et d'Rapporte vum Europäesche Rechnungshaff examinéiert, an et kann der Kommissioun, wéi och dem Conseil, mëndlech oder schrëftlech Froe stellen.
Lausanne
Lausanne ass eng Universitéitsstad an der franséischsproocheger (welscher) Schwäiz an d'Haaptstad vum Kanton Vaud (de: Waadt). Ausserdeem ass et d'Haaptstad vum Distrikt Lausanne an eng politesch Gemeng. Dee fréieren däitschen Numm „Losanen“ gëtt haut net méi gebraucht. Den italieeneschen an de rätoromaneschen Numm ass „Losanna“. D'Stad läit um Genferséi. Et ass déi véiertgréisst Stad vun der Schwäiz no Zürich, Genf a Basel. Lausanne ass e wichtege Wirtschafts- Kultur- a Bildungszentrum grad wéi eng bedeitend Verkéiersdréischeif an der Westschwäiz. Ausserdeem ass Lausanne och de Sëtz vum Internationalen Olympesche Comité (IOC).
Geographie
Lausanne (Zentrum) läit op 495 m Héicht am Waadtländer Mëttelland um nërdlechen Uwänner vum Genferséi (fr: lac Léman). Am Stadzentrum fléissen d'Baachen, déi haut gréisstendeels iwwerdeckt sinn, „Louve“ an „Flon“ zesummen. Doduerch ass d'Stad an 3 Koppen ënnerdeelt: „Cité“, „Le Bourg“ an „Saint-Laurent“.
Den héchste Punkt, 929 m, läit um Bierg Jorat, wou och d'Waasserscheed tëscht dem Rhône an dem Rhäin verleeft.
Vun der Gemengefläch (= 41.4 km²) waren 1997 42.9 % besiidelt, 39.6 % Bësch, 17.3 % Landwirtschaft an 0.2 % Broochland.
Ënnerdeelung
Den Zentrum vu Lausanne besteet aus de Quartiere La Cité, Le Bourg, La Palud, Saint-Laurent a Le Pont. Bis an d'Mëtt vum 19. Joerhonnert war dat déi eigentlech Stad Lausanne. Duerno ass d'Stad ëmmer méi gewuess, an d'Dierfer ronderëm goufen incorporéiert. Et sinn dat: Ouchy, Vidy, Cour, Malley, La Blécherette, Bellevaux, Chailly, La Sallaz, Vennes, Rovéréaz, Montblesson, Vers-chez-les-Blancs, La Vulliette, Chalet-à-Gobet, Montheron, La Râpe, La Bérallaz, Chalet Marin, Vernand-Dessus, Vernand-Dessous a Le Boulard.
Bevëlkerung
Vun den Awunner sinn 78.8 % franséischsproocheg, 4.3 % däitschsproocheg a 4.0 % italieeneschsproocheg (Stand 2000). D'Auslänner hunn 2002 36.2 % ausgemaach. Zu deene gréissten auslännesche Gruppe gehéieren d'Italieener, d'Spuenier an d'Portugisen.
Ekonomie
Nieft Genf ass Lausanne dee bedeitendste Wirtschafts- a Verwaltungszentrum vun der Westschwäiz. Ronn 83 % vun der aktiver Population ass am Déngschtleeschtungssecteur beschäftegt, 17 % am sekundäre Secteur, a manner wéi 1 % am primäre Secteur.
Am 20. Joerhonnert ass de Wäibau praktesch komplett verschwonnen. Op den Héichte vum Jorat gëtt haut Véizuucht a Mëllechwirtschaft bedriwwen. Wéinst de grousse Bëscher spillt d'Forstwirtschaft och eng gewësse Roll.
D'Industrie konzentréiert sech haut haaptsächlech op d'Bauen, op d'Metall-, d'Alimentatiouns- an Tubaksindustrie, op Precisiounsmechanik, Elektronik, Optik, graphesch Betriber an Dréckerei- a Verlagswiesen.
Educatioun
Lausanne huet eng wichteg Funktioun als Bildungszentrum vun der Westschwäiz z'erfëllen. Zu deene bedeitendsten Institutiounen zielen d'Universitéit vu Lausanne, déi 1890 gegrënnt gouf, an d'Ecole Polytechnique Fédérale de Lausanne (EPFL). Déi lescht ass 1946 entstane wéi d'Ingenieursschoul, déi virdrun zur Universitéit gehéiert huet, mat enger neier Architekteschoul zesummegeluecht gouf.
Donieft gëtt et nach verschidde Beruffsschoulen, wéi d'Hotelschoul vu Lausanne, D'Ingenieursschoul vum Kanton Vaud, d'Haute École de Gestion du Canton de Vaud, d'Infirmiersschoul vum Schwäizer Roude Kräiz, d'Konschthéichschoul, e Conservatoire an den „International Institute for Management Development“.
Sport
Den IOC huet säin Haaptsëtz zu Lausanne an zanter 1993 ass do och den Olympische Musée. Donieft sëtzen zu Lausanne
Tourismus
Duerch déi schéi Lag um Genferséi an déi pittoresk Alstad, duerch déi vill Muséeën a kulturell Ariichtungen, komme vill Touristen op Lausanne.
Erhuelung
Praktesch dee ganze Séiuwänner um Gebitt vu Lausanne gëllt als Erhuelungszon mat Fräizäit- a Sportanlagen, Schwämmen, Bootshafen, Campingsplaz a Spillwisen. Heibäi handelt et sech ëm deen Terrain, deen 1964 fir d'Schwäizer Landesausstellung „Expo 64“ benotzt gouf an duerno nei amenagéiert gouf. Donieft gëtt et verschidde Parkanlagen a Gäert, déi d'Stadgebitt oplackeren.
Verkéier
Lausanne ass e bedeitende Verkéiersknuet am westschwäizer Mëttelland. Et läit un der aler Handelsstrooss vu Genf op Bern. Aner wichteg Verbindungen, déi schonn a fréieren Zäite bestanen hunn, hu laanscht de Séi op Vevey a Montreux, souwéi an nërdlecher Richtung op Cossonay, Orbe an Yverdon-les-Bains gefouert.
1964 gouf d'Autobunn A1 (Genf – Lausanne) a Betrib geholl.
Vun der SBB-Gare vu Lausanne si bal all Regioune vun der Schwäiz mat Schnellzich z'erreechen, souwéi Paräis mam TGV.
Den ëffentleche Persouneverkéier gëtt zu Lausanne vun den „Transports publics de la région Lausannoise“ ofgewéckelt. Dës Gesellschaft bedreift Trolley- an Autobuslinnen um Stadgebitt a ronderëm. Dobäi komme nach d'Zännradbunn Lausanne-Ouchy (bis 22. Januar 2006) an eng S-Bunnstreck vu Lausanne iwwer Ecublens op Renens.
Duerch de Schëffsverkéier ass Lausanne mat den anere Stied, déi um Genferséi leien, verbonnen.
Um Héichplateau vu Blécherette, iwwer dem Stadzentrum, gëtt et zanter 1911 e klenge Fluchhafe fir d'zivil Aviatioun.
Geschicht
D'Stadgebitt vu Lausanne war schonn am 4. Joerdausend viru Christus besiidelt. D'Réimer hunn zu Vidy, do wou eng keltesch Siidlung stoung, e Militärlager opgeriicht, dat se „Lousanna“ genannt hunn. Am 1. Joerhonnert huet sech do, wou d'Wuere vun Handelsschëffer op Päerdsween ëmgeluede goufen, e réimesche Vicus entwéckelt. Et gëtt ugeholl datt deen 1,2 Km laang an 250 Meter breet war. Am Laf vum 3. Joerhonnert gouf déi Réimersiidlung duerch d'Alemannen zerstéiert.
Op dem Hiwwel, op deem d'Kathedral steet, huet sech dunn eng kleng Handwierkersiidlung entwéckelt, déi den Numm vun der fréierer Réimersiidlung iwwerholl huet. Am 6. Joerhonnert gouf op deem Hiwwel déi éischt Kierch opgeriicht, an dem hl. Thyrsus geweit. De Bëschof Marius vun Avanches huet an der zweeter Hallschent vum 6. Joerhonnert säi Sëtz vun Avenches op Lausanne verluecht an domat de Bistum Lausanne gegrënnt.
1536 huet en neit Kapitel an der Geschicht vun der Stad ugefaangen, wéi d'Berner d'Waadtland eruewert hunn. D'Awunner hunn d'Aféierung vun der Reformatioun begréisst, an den deemolege Bëschof Sebastien vu Montfaucon huet missen an d'Savoye flüchten. Doduerch huet Lausanne säi Status als Bëschofssëtz verluer (de Bistum Lausanne, Genf a Fribourg hat säi Sëtz zanter 1613 zu Fribourg. D'Bevëlkerung vu Lausanne war awer net zefridde mat der Aart a Weis wéi d'Berner mat hinne verfuer sinn. Et goufen dofir verschidde Rebellioune géint d'Berner Virherrschaft, ënner anerem 1588 d'Verschwörung vum Isbrand Daux, deen d'Waadtland an d'Hänn vu Savoye spille wollt, an d'Resistenz ënner dem Jean Daniel Abraham Davel am Joer 1723.
Perm (Geologie)
D'Period Perm ass déi lescht Period aus dem Äerdaltertum. No hir kënnt d'Period Trias aus dem Äerdmëttelalter. Virun hir war d'Period Karbon.
Si ass an dräi Epochen agedeelt: Loping, Guadalup an Cisural an huet virun ongeféier 299 Millioune Joer ugefaangen a bis virun 251 Millioune Joer gedauert.
Wichteg Déieren a Planzen aus där Zäit
Beim gréisste Massestierwen si bal 95 Prozent vun all den Aarten am Mier ausgestuerwen.
Geologie
Bal déi ganz Landfläch huet sech zum Kontinent Pangea zesummegeschloss an eng riseg Wüst ass an der Mëtt vum Superkontinent entstanen. Un de Ränner war en tropescht Klima mat vill Reen.
Lëscht vu Filmproduzenten
Dës Lëscht vu Filmproduzenten ass en Deel vun de Referenztabellen.
Canton de Lury-sur-Arnon
De Canton de Lury-sur-Arnon ass eng fréier franséisch administrativ Andeelung am Arrondissement Vierzon, am Departement Cher an der Regioun Centre. Mam Dekret vum 21. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Kanton Dikrech
De Kanton Dikrech ass ee vun den zwielef Lëtzebuerger Kantonen. E läit am Norde vum Land.
E grenzt am Norden un d'Kantone Klierf a Veianen, am Osten un Däitschland an un de Kanton Iechternach, am Süden un de Kanton Miersch an am Westen un d'Kantone Réiden a Wolz.
Déi 10 Gemengen aus dem Kanton sinn:
Canton de Mehun-sur-Yèvre
De Canton de Mehun-sur-Yèvre ass eng franséisch administrativ Andeelung am Arrondissement Vierzon, am Departement Cher an der Regioun Centre.
Nançois-le-Grand
Nançois-le-Grand ass eng franséisch Gemeng an der Meuse an der Regioun Grand Est.
Canton d'Ailly-le-Haut-Clocher
De Canton d'Ailly-le-Haut-Clocher ass eng fréier franséisch administrativ Andeelung am Arrondissement Abbeville, am Departement Somme an der Regioun Hauts-de-France.
Departement Bas-Rhin
De Bas-Rhin (67) ass e franséischt Departement an der Regioun Grand Est.
D'Departement gouf an der franséischer Revolutioun de 4. Mäerz 1790 gegrënnt als Folleg vun engem Gesetz vum 22. Dezember 1789 an et ëmfaasst den nërdlechen Deel vun der Provënz Nidderelsass
Canton de Villemomble
De Canton de Villemomble ass eng franséisch administrativ Andeelung am Arrondissement Bobigny, am Departement Seine-Saint-Denis an der Regioun Île-de-France.
Canton de Monpazier
De Canton de Monpazier ass eng fréier franséisch administrativ Andeelung am Arrondissement Bergerac, Dordogne an der Regioun Nei-Aquitaine.
Den Haaptuert ass Monpazier.
Metting
Metting ass eng franséisch Gemeng am Museldepartement an der Regioun Grand Est.
NGC 1275
Den NGC 1275 ass eng Galaxis déi 235 Millioune Liichtjoer vun der Äerd ewech ass. Den NGC 1275 kollidéiert momentan mat ongeféier zéng Millioune Kilometer an der Stonn mat enger anerer Galaxis, wat hefteg Stäregebuerten ausléist.
Metting
Si gehéiert zur Communauté de Communes du Pays de Phalsbourg a läit am westlechen Deel vun de Vogesen.
Numm
Den Numm huet germanesch Wuerzelen a kënnt vun enger Persoun, déi Matto geheescht huet. Do ass dann -ingen oder -ing dru gehaange ginn. Déi zwou Alternativen hu sech ofgewiesselt: sou gëtt d'Uertschaft an Dokumenter 1791 an tëscht 1871 an 1918 Mettingen genannt, an 1793 just als Metting bezeechent.
Op Franséisch ginn d'Awunner Mettingeois a Mettingeoises genannt.
Bevëlkerung
Zënter 1793 gëtt an der Gemeng reegelméisseg d'Bevëlkerung gezielt. 2016 hunn zu Metting 385 Leit gewunnt. Dat waren der 6,94% méi wéi 2011.
Geographie
Zu Metting gëtt et eng Baach déi einfach Ruisseau de Metting genannt gëtt an den Haaptwaasserlaf an der Gemeng ass.
Am Schnëtt läit Metting op enger Héicht vun 260 Meter.
Tom Toelle
Den Tom Toelle, gebuer den 19. Mee 1931 zu Berlin, a gestuerwen de 25. Mäerz 2006 zu München, war en däitsche Regisseur.
Säi bekanntste Film war d'Televisiounsproduktioun "Das Millionenspiel" (1970), wou op eng realitéitsno Manéier eng fiktiv Show gewise gouf, wou e Kandidat eng Millioun géif kréien, wann e viru Killer, déi hanner him hir waren, fortlafe kéint.
Burkina Faso
De Burkina Faso, op Franséisch République Démocratique du Burkina Faso, ass e Staat a Westafrika.
Mittelbronn
Mittelbronn ass eng franséisch Gemeng am Museldepartement an der Regioun Grand Est.
Dagonville
Dagonville ass eng franséisch Gemeng an der Meuse an der Regioun Grand Est.
Kanal
D'Wuert Kanal (italieenesch: canale, gläichbedeitend mat Rouer) ass e Begrëff mat enger ganzer Rei vu Bedeitungen:
Departement Haut-Rhin
Den Haut-Rhin (68) ass e franséischt Departement an der Regioun Grand Est.
La Acebeda
La Acebeda ass eng Gemeng an der autonomer Gemeinschaft Madrid an der Provënz Madrid a Spuenien.
D'Gemeng La Acebeda huet 51 Awunner op enger Fläch vun 22 km².
Fester
Déi zwee bedeitenst Fester sinn d'"Nuestra Señora de la Virgen Blanca" am Juli an d'"Fiesta de San Miguel", d'Fest vum Schutzpatrioun vun der Gemeng, den 29. September.
Victor Bodson
De Victor Nicolas Bodson gebuer de 24. Mäerz 1902 an der Stad Lëtzebuerg, a gestuerwen den 29. Juni 1984 zu Munneref, war e lëtzebuergeschen Affekot a Politiker.
Säi Liewen
Hie war Affekot um Barreau vun der Stad a war a jonke Jore Motocyclist (Lëtzebuerger Champion 1926) a Schwëmmer. Eng Zäit laang war hie President vun der Fédération luxembourgeoise de boxe.
De Victor Bodson huet seng politesch Carrière 1930 ugefaangen, wou e Member vun der Lëtzebuerger Aarbechterpartei gouf. 1934 gouf en an d'Chamber gewielt; 1935 koum en an de Gemengerot vun der Stad Lëtzebuerg.
Hien huet sech fir d'Spueniekämpfer agesat an huet eng aktiv Roll bei der Campagne géint dat sougenannt Maulkuerfgesetz gespillt. De 6. Abrëll 1940 gouf hie Justizminister, Bauten- an Transportminister, ass awer, wéi de Pierre Dupong, nom däitschen Iwwerfall, den 10. Mee 1940, zesumme mat der groussherzoglecher Famill iwwer Spuenien, Portugal an USA op Montréal am Kanada a spéider op London an den Exil gaangen.
No der Befreiung hat hien déi selwecht Portefeuillen a war als Justizminister, matverantwortlech fir d'Epuratioun an der Regierung vun der Befreiung an an där vun der Nationaler Unioun (bis den 1. Mäerz 1947). 1948 an 1951 gouf hien an d'Chamber erëmgewielt a gouf 1951 an der Regierung Dupong-Schaus-Bodson an duerno an der Regierung Bech-Bodson Justiz-, Bauten- an Transportminister.
Vum 28. August 1961 bis den 21. Juli 1964 war hie Member vum Staatsrot, a gouf 1964 nees an d'Chamber gewielt, zu där hirem President en nominéiert gouf. An där Fonctioun gouf hien 1967 éischte President vun der nei gegrënnter Association internationale des parlementaires de langue française.
1967 gouf hie Member vun der Europäescher Kommissioun (bis 1970), zoustänneg fir den Dossier Transport.
Gerechten ënner den Natiounen
Op der offizieller Erënnerungsplaz un d'Märtyrer an d'Helde vum Staat Israel am Holocaust, dem Yad Vashem zu Jerusalem gëtt un de Victor Bodson erënnert als eenzege Lëtzebuerger Gerechten ënner den Natiounen, well hien ënner Liewensgefor eng Honnert Judden an der Shoah-Zäit virun de Preise gerett huet. Judden déi aus Däitschland duerch d'Sauer eriwwer geschwomme sinn huet hien a sengem Haus zu Steenem opgeholl an da mat der Hëllef vu Frënn a Sécherheet bruecht.
Bodson-Bréck
D'Autobunnbréck zu Hesper op der A1 iwwer d'Uelzecht, mat enger Haaptspanwäit vun 130 m, ass nom Victor Bodson genannt ginn.
Lukida Anseris (Stär)
De Lukida Anseris (och Anser) ass den Numm vum Stär α Vulpeculae (Alpha Vulpeculae). De Lukida Anseris gehéiert zu der Spektralklass M0 an huet eng visuell Magnitude vu +4,4 mag. De Lukida Anseris ass ronn 297 Liichtjoer vun eiser Äerd ewech (Hipparcos Datebank).
De Lukida Anseris ass den hellste Stär am Stärebild Vulpecula (Fuuss).
Koordinaten (Equinoxe J2000.0)
Canton de Rosny-sous-Bois
De Canton de Rosny-sous-Bois ass eng fréier franséisch administrativ Andeelung am Arrondissement Bobigny, am Departement Seine-Saint-Denis an der Regioun Île-de-France.
Canton de Vierzon-1
De Canton de Vierzon-1 ass eng franséisch administrativ Andeelung am Arrondissement Vierzon, am Departement Cher an der Regioun Centre.
Hubert Rohde
Den Hubert Rohde gebuer den 28. Februar 1929 zu Hildesheim, a gestuerwen de 17. Februar 2019 war en däitsche Pedagog a Kulturpolitiker. Vun 1978 bis 1988 war hien Intendant vum Saarlännesche Rundfunk.
Dominicus H. Rohde
Den Dominicus H. Rohde gebuer den 18. Februar 1968 zu Saarbrécken ass Verwalter vun der Schengen Friddensstëftung, déi am Kochhaus zu Schengen hire Sëtz huet. Hien ass de Fils vum Hubert Rohde, fréieren Intendant vum Saarlännesche Rundfunk.
Hubert Rohde
Säi Liewen
Den Hubert Rohde staamt enger chrëschtlecher Famill. Fir net an d'Waffen-SS agegliddert ze ginn, huet hie sech mat 14 Joer „fräiwëlleg“ als Reserveoffizéieschkandidat fir déi schwéier Artillerie gemellt, eng Truppeformatioun vun där hie wousst, datt d'Waffen-SS net driwwer disposéiere géif. An den Asaz ass hien allerdéngs net méi komm.
Nom Krich huet hien zu Frankfurt am Main, München, Innsbruck, Salzburg an Dublin Pedagogik, Philosophie, Konschtgeschicht, Archeologie an Theologie studéiert.
De Rohde war mat der Karin Attorf, déi 1988 verscheet ass, bestuet. Aus dem Bestietnes stame véier Kanner, dorënner och den Dominicus H. Rohde, deen haut zu Schengen d'Friddenstëftung verwalt, déi säi Papp Hubert matgegrënnt huet. Zanter 1962 lieft den Hubert Rohde am Mandelbachtal am Saarland.
Beruff
Nom Doktorat (Dr. phil.) (1953) war de Rohde fir unzefänken an der Erzéiung, Jugendaarbecht an Erwuessenebildung aktiv. Du gouf hien Dozent an Universitéitsprofesser op den Héichschoulen an Universitéite vu Paderborn a Saarbrécken. 1965 gouf hien och Rekter vun der Peter-Wust-Hochschule zu Saarbrécken. Hie war a verschiddenen akadeemesche Gremie vum Saarland aktiv.
1977 gouf hien Intendant vum Saarlännesche Rundfunk, eng Funktioun, déi hie bis Enn 1988 hat.
Politesch Carrière
Vun 1964 bis 1970 war de Rohde éierenamtleche Buergermeeschter vu senger Heemechtsgemeng Heckendalheim, haut Gememengebezierk vu Mandelbachtal am Saar-Pfalz-Krees. 1970 gouf hien als CDU-Deputéierten an de saarlännesche Landtag gewielt.
Vun 1988 bis 2000 war hie Generalsekretär vum Deutsch-Französischen Kulturrat .
Tour of Qatar
Den Tour of Qatar ass eng Etappecourse mam Vëlo déi zanter 2002 am Katar gefuer gëtt.
Zanter 2005 gehéiert den Tour of Qatar zum UCI Asia Tour a rangéiert zanterhier an der Klass 2.1.
Vun 2002 bis 2006 gouf den Tour of Qatar a fënnef Etappe gefuer. 2007 ass eng sechst Etapp a Form vun engem Ekippenzäitfueren derbäikomm.
Well d'Organisateuren net genuch Sponsore fonnt hunn sinn d'Editiounen 2017 an 2018 vum Tour of Qatar a vum Ladies Tour of Qatar annuléiert ginn.
Biergahornen op der Corniche
Déi zwéi bemierkenswäert Biergahornen (Acer pseudoplatanus; érable sycomore; Bergahorn) stoungen op der Corniche, op der Héicht vun der Maison de Cassal, an der Stad Lëtzebuerg. Am Schiet vun den zwéi Beem hat e Restaurant seng Terrasse installéiert.
Canton de Romainville
De Canton de Romainville ass eng fréier franséisch administrativ Andeelung am Arrondissement Bobigny, am Departement Seine-Saint-Denis an der Regioun Île-de-France.
Biergahornen op der Corniche
Referenzen
<References/>
Barbados
Barbados ass en Inselstaat a Mëttelamerika an der ëstlecher Karibik. De Staat läit am Beräich vun de Westindeschen Inselen an zielt zu de Klengen Antillen. Barbados läit nordnordëstlech vun Trinidad an Tobago.
Lëscht vun de Vizekinneke vu Kusch
Dës Lëscht vun de Vizekinneke vu Kusch ass en Deel vun de Referenztabellen, fir méi Informatioune kuckt wgl. Lëschten.
Barbados
Administrativ ass Barbados an eelef Paren agedeelt.
Barbados ass Member vum Commonwealth a vun de Vereenten Natiounen. Den 30. November 2021 gouf d'Land eng eegestänneg Republik, mat der Sandra Mason als éischter Staatspresidentin. Bis dohi war d'Kinnigin vu Groussbritannien an Nordirland Staatscheffin.
Canton de Sainte-Alvère
De Canton de Sainte-Alvère ass eng franséisch administrativ Andeelung am Arrondissement Bergerac, Dordogne an der Regioun Nei-Aquitaine.
Den Haaptuert ass Sainte-Alvère.
Aurore Clément
D'Aurore Clément ass eng franséisch Filmschauspillerin. Si ass den 12. Oktober 1945 zu Soissons a Frankräich gebuer.
Bedeitend Filmer mat hir sinn am Joer 1974 de Krichsdrama Lacombe Lucien vum Louis Malle an och d'Laangfassung vum Vietnamkrichsfilm Apocalypse Now vum Francis Ford Coppola mam Marlon Brando. Net ze vergiessen eng vun den Haaptrollen am Roadmovie Paris, Texas (1984) vum Wim Wenders mam Harry Dean Stanton an der Nastassja Kinski. Am Joer 2006 war si och am Film Marie Antoinette vun der Sofia Coppola der Duechter vum Francis Ford Coppala ze gesinn.
Hurtigruten
Hurtigruten (norweg. iwwersat: "Schnellverbindung") ass d'Bezeechnung fir déi norwegesch Postschëffslinn.
Haut fueren déi kombinéiert Fracht-, Passagéier- a Kräizfahrtschëffer d'Küstlinn vun Norwegen tëscht Bergen a Kirkenes, a 6 Deeg an en hallwen of a passéieren dobäi vill landschaftlech wonnerbar Küstengebidder (am Summer och ettlech Fjorden). D'Hurtigruten-Streck ass haut eng bekannt Touristenattraktion.
Geschicht
Hurtigruten gouf vun enger privater Reederei gegrënnt an d'Streck gouf fir d'éischt 1893 tëscht Trondheim an Hammerfest befuer. Déi éischt reegelméisseg Postverbindung tëscht Süd- an Nordnorwegen ass dem erfuerene Kapitän Richard With ze verdanken. Als éischten hat hien de Courage och nuets d'Streck bis op Hammerfest ze fueren - eng Zäitaspuerung, déi d'Vieraussetzung fir déi staatlech Subventioune war an ouni déi eng Postschëffsverbindung net hätt finanzéiert kënne ginn.
Den 2. Juli 1893 huet sech d'D/S Vesteraalen mam Kapitän Richard With op de Wee op Hammerfest gemaach. Domat huet sech d'Liewe fir d'Awunner an der Küsteregioun vun Nordnorwegen, déi schwéier z'erreeche war, gewalteg verännert. Dee beschwéierleche Wee iwwer Land konnt sou evitéiert ginn. Scho fënnef Joer méi spéit gouf d'Streck no Süde bis op Bergen verlängert an 1911 gouf Kirkenes als nërdlechen Endpunkt festgehalen.
Canton de Vierzon-2
De Canton de Vierzon-2 ass eng franséisch administrativ Andeelung am Arrondissement Vierzon, am Departement Cher an der Regioun Centre.
Canton d'Ault
De Canton d'Ault ass eng fréier franséisch administrativ Andeelung am Arrondissement Abbeville, am Departement Somme an der Regioun Hauts-de-France.
Euville
Euville ass eng franséisch Gemeng an der Meuse an der Regioun Grand Est.
Zanter 1973 gehéieren déi fréier Gemengen Aulnois-sous-Vertuzey, Vertuzey a Ville-Issey zu der Gemeng Euville.
D'Uertschaft läit am Parc naturel régional de Lorraine
Canton des Pavillons-sous-Bois
De Canton des Pavillons-sous-Bois ass eng fréier franséisch administrativ Andeelung am Arrondissement Bobigny, am Departement Seine-Saint-Denis an der Regioun Île-de-France.
Kanton Iechternach
De Kanton Iechternach ass ee vun den zwielef Lëtzebuerger Kantonen. E läit am Oste vu Lëtzebuerg.
E grenzt am Norden an Osten un Däitschland, am Süden un de Kanton Gréiwemaacher an am Westen un d'Kantone Miersch an Dikrech.
Déi 7 Gemengen aus dem Kanton sinn:
Chartreuse (Likör)
Chartreuse heescht e Likör deen no engem Rezept vun de Kartaiserpateren aus dem massif de la grande Chartreuse bei Grenobel hiergestallt gëtt. D'Rezept kruten d'Kartaiser am Joer 1605.
Nieft e puer aner Produiten (z. B. Elixir Végétal a Liqueur d'Elixir) si wuel déi gréng an déi giel Chartreuse déi bekanntst Ausféierunge vun dësem Likör. Se bestinn aus Alkohol (55° fir déi gréng a 40° fir déi giel), Zocker an 130 Planzen. Nëmmen dräi Kartaiserbridder wësse wéi eng Planzen an a wéi enge Proportiounen.
Canton de Sigoulès
De Canton de Sigoulès ass eng fréier franséisch administrativ Andeelung am Arrondissement Bergerac, Dordogne an der Regioun Nei-Aquitaine.
Den Haaptuert ass Sigoulès.
Frémeréville-sous-les-Côtes
Frémeréville-sous-les-Côtes ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine.
Wigger vu St. Maximin
De Wigger vu Sankt Maximin war warscheinlech scho virun 934 Mënch an Diakon, an zanter 957 Abt vum Benediktinerklouschter Sankt Maximin zu Tréier, huet d'economesch Situatioun vum Klouschter verbessert. 962 konnt en eng Zell zu Taben bei Saarburg grënnen a se mat 20 Mënche vu Sankt-Maximin besetzen. De Wigger ass warscheinlech den 8. Mee 966 gestuerwen.
Canton de Pantin-Ouest
De Canton de Pantin-Ouest ass eng fréier franséisch administrativ Andeelung am Arrondissement Bobigny, am Departement Seine-Saint-Denis an der Regioun Île-de-France.
Matt Lamb
De Matt Lamb, gebuer 1932 zu Chicago a gestuerwen den 18. Februar 2012 och do, war en US-amerikaneschen, international bekannte Moler, Sculpteur, Philosoph a Friddensaktivist.
De Moler
De Matt Lamb war Entreprener, ier hien de Pinsel an de Grapp geholl huet. Mat 51 Joer huet hie säi Business verkaaft an ass Moler ginn. Hien huet mat groussem Asaz a senge weltwäiten Atelieren zu Chicago, Wisconsin, Florida, Irland, Frankräich, Däitschland an Argentinie geschafft. Hien huet net nëmmen abstrakt gemoolt, mä och hallef-abstrakt a figurativ Tableauen, och wa seng abstrakt Biller hien am beschte kennzeechnen.
De Friddensapostel
De Matt Lamb war net nëmme Moler, mä och een onermiddleche Weltenbummler, dee mat senger Fra duerch d'Welt gezunn ass a Fridde gepriedegt huet. Hien huet Konferenze gehal, Seminairen organiséiert a huet déi verschiddenst Initiativen a sengem Asaz fir Rou a Fridden an der Welt geholl. Eng vu sengen originellsten Initiativen huet hien ënner dem Begrëff Prabbelie fir de Fridden (Umbrellas for Peace) gestart. Duerch d'Verdeele vun Zéngdausende Prabbelien u Schoulkanner an der ganzer Welt huet hien d'Jugend fir d'Erhale vum Fridden an der Welt motivéiert. De Matt Lamb ass als Matgrënner vun der Schengener Friddensstëftung och enk mat Schengen a Lëtzebuerg verbonn.
Kanton Gréiwemaacher
De Kanton Gréiwemaacher ass ee vun zwielef Lëtzebuerger Kantonen a läit am Oste vu Lëtzebuerg.
E grenzt am Norden un de Kanton Iechternach, am Süden un de Kanton Réimech, am Westen un den Distrikt Lëtzebuerg an am Osten un Däitschland.
Déi aacht Gemengen aus dem Kanton sinn:
Peter Müller
Vun 1999 bis 2011 war hie Ministerpresident vum Saarland.
Fokker 50
D'Fokker 50 ass, och wann en der Fokker F-27 Friendship gläicht, en nei entwéckelte Fliger vum Fligerconstructeur Fokker. Nëmmen e puer Deeler goufe vum Virgänger Modell iwwerholl. Hiren éischte Fluch huet d ' Fokker 50 1985 gemaach. Duerno war dëse Modell vu Fliger e komerziellen Erfolleg. Eng gutt Partie europäesch Fluchgesellschafte setzen d'Fokker 50 op Regional-Flich an.
D'Fokker 50 gëtt vun zwee Turbopropeller-Dreifwierker ugedriwwen. E bësse méi wéi 50 Persounen hunn an der Passagéierkabinn Plaz.
Paul Wunderlich
De Paul Wunderlich, gebuer den 10. Mäerz 1927 zu Eberswalde am Nordoste vum däitsche Bundesland Brandenburg, gestuerwen de 6. Juni 2010 zu Saint-Pierre-de-Vassols an der Provence, war en däitsche Moler, Graphiker, Sculpteur an Zeechner. Hien huet zu Hamburg an zu Saint-Pierre-de-Vassols geschafft a gelieft.
D'Paul-Wunderlich-Haus zu Eberswalde
Den 1. Juli 2007 gouf a Presenz vun der Bundeskanzlerin Angela Merkel zu Eberswalde d'Paul-Wunderlich-Haus ageweit, an deem vun do un Skulpturen a Graphiken ausgestallt ginn.
Mercury-Programm
De Mercury-Programm war den éischte bemannte Raumfaartprogramm vun den USA. En huet vun 1958 bis 1963 gedauert an hat als Zil, e Mënsch am Orbit ëm d'Äerd fléien ze loossen. D'Fréiphas gouf vun der National Advisory Committee for Aeronautics (NACA) geplangt an e gouf vun der nei gegrënnter NASA duerchgefouert.
Dem Mercury-Programm goung de Manhigh-Programm vun der US Air Force viraus, bei deem mat Ballonfaarten an d'Stratosphär d'Auswierkung vun der kosmescher Stralung op de Mënsch ënnersicht gouf.
D'Strategie
Ufanks Oktober 1958 gouf beschloss, e bemannte Raumfaartprogramm an den USA duerchzeféieren. D'Pläng hate virgesinn, e Raumschëff mat engem Mënsch orbital ëm d'Äerd kreesen ze loossen. An der Fréiphas gouf vun engem bemannte Satellit geschwat.
Fir dee Programm ausféieren ze kënnen, hu misse verschidde Systemer entworf a getest ginn. Sou gouf am Langley Research Center e Programm fir eng voll gesteiert Fallschiermlandung entwéckelt. Mat Hëllef vun der United States Air Force, déi schonn Erfarungen op deem Gebitt hat, goufen d'Rakéiten erausgesicht. Well déi awer nëmme fir militäresch Zwecker gebaut waren, hu se misse weiderentwéckelt ginn. Et huet sech dobäi an éischter Linn ëm d'Atlas- an d'Redstone-Rakéite gehandelt. Un der Redstone war och déi däitsch Grupp ëm de Wernher von Braun bedeelegt.
De 26. November 1958 gouf den Numm Mercury offizielle Projetsnumm.
D'Mercury-Raumkapsel
D'Mercury-Raumkapsel gouf ënner der Leedung vum Maxime Faget vun der NASA entwéckelt. Méi wéi zwanzeg Industrien hate matgeschafft. Den Zouschlag fir de Bau vum Raumschëff krut d'Firma McDonnell Aircraft Corporation.
Den Astronaut konnt d'Lag an d'Fluchbunn vun der Kapsel mat der Handsteierung beaflossen, d'Raumkapsel hat awer och eng Arichtung, déi et der Buedemequipe erlaabt huet, d'Raumschëff vollstänneg ze steieren. D'Raumkapsel gouf vun engem Astronaut geflunn.
De Raum an der Kapsel hat e Volume vun 1,7 Kubikmeter an den Astronaut konnt d'Kapsel iwwer 55 Schalteren, 30 Sécherungen a 35 Hiewele bedéngen. Eng wichteg Aufgab beim Neesantrëtt vun der Raumkapsel an d'Atmosphär hat d'Hëtzschëld. Beim Neesantrëtt hu Vitesskräfte vu 4 g op den Astronaut gewierkt. Nom Neesantrëtt gouf d'Kapsel mat Fallschiermer ofgebremst an ass um Mier gelant.
D'NASA hat 20 Raumkapsele bestallt. Zousätzlech goufe weider, net fluchfäeg Modeller fir Versich gebaut.
Déi éischt Tester
Mat Hëllef vun der Versuchsrakéit Little Joe, déi schonn disponibel war fir ballistesch Bunnen ze testen, konnten éischt Tester mat dem Raumschëff an der Rettungsrakéit gemaach ginn.
Den 13. Dezember 1958 gouf de Saimiriaf Gordo op der Spëtzt vun enger Jupiter-C-Rakéit vun der U.S. Army an d'Schwéierlosegkeet geschoss, där hien 8,3 Minutten ausgesat war. De Gordo hat de Start an d'Landung iwwerlieft, war awer am Ozean erdronk wéinst engem mechanesche Feeler vun de Fallschiermfunktioune mat der Rakéitespëtzt.
Genee sou hat d'Entwécklung vum Hëtzschëld fir d'Mercury-Landekapsel ugefaangen. En ettlech Teststarter waren am Laf vu Februar a Mäerz feelgeschloen.
D'Rettungssystem
D'Rettungssystem vum Raumschëff hat beim zweete Start am Abrëll 1959 plangméisseg funktionéiert an d'Landekapsel war virschrëftsméisseg am Atlantik gelant, sou datt d'Raumschëff vun engem Helikopter gebuerge konnt ginn.
Mat engem Schwäin, Gentle Bess, hat McDonnell d'Opschlagssteifegkeet vun der Landekapsel ausprobéiert. Den Test war erfollegräich, d'Schwäin hat iwwerlieft. Weider Tester mat Schwäin hat d'NASA ofgeleent, well Schwäin net laang a Sëtzpositioun iwwerliewe kënnen.
Déi béid Afen Able a Baker goufen den 28. Mee 1959 mat enger Jupiter-Rakéit 480 km an de Weltraum geschoss. Si waren 2.735 km vum Cape Canaveral ewech gelant an haten de Fluch iwwerlieft.
Am September war e Mercury-Testfluch mat enger Big Joe Atlas bal zu honnert Prozent erfollegräich. Wäertvoll Erkenntnesser iwwer den Neesantrëttswénkel an d'Temperaturen um Hëtzschëld goufe gemaach.
De 4. Dezember 1959 gouf mat der Missioun Little Joe 2 de Rhesusaf Sam gestart fir d'Funktionalitéit vum Rettungssystem ze testen. Et sollten och medezinesch Erkenntnesser beim Fluch gewonne ginn. Den Test war erfollegräich, an de Sam hat iwwerlieft. En zweeten Test Little Joe 1B mat dem Rhesusaf Miss Sam war den 21. Januar 1960 genee sou erfollegräich.
D'Sich no Astronauten
Ufanks 1959 goufen d'Critère bei der Auswiel vun de Piloten opgestallt. Déi waren:
Mercury Seven
D'Zuel 7, déi un den Numm vu jiddwer eenzelem Raumschëff bäigesat gouf an déi sech och am Logo vun der Missioun erëmfënnt, ass op déi siwen Astronauten zeréckzeféieren. Domat sollt déi gutt Zesummenaarbecht demonstréiert a bei jiddwer eenzeler Missioun un d'Team erënnert ginn.
Jiddwer Astronaut krut e Spezialgebitt vun de Missiounsvirbereedungen zougeschriwwen.
Mercury-Redstone a Mercury-Atlas
Nodeem Mëtt 1960 déi éischt Atlas- a Redstone-Rakéite souwéi d'Raumschëffer ugeliwwert waren, konnt den 29. Juli 1960 d'Mercury-Atlas 1 (MA-1) Missioun gestart ginn. Awer schonn no 59 Sekonnen hat d'Rakéit wéinst engem Strukturfeeler gesprengt misse ginn. D'Mercury-Raumschëff goung dobäi verluer, well kee Rettungssystem dobäi war. No dësem Feelschlag gouf de Projet e puer Méint laang ënnersicht.
Wärend där Zäit goufen déi siwen Astronaute mat ënnerschiddlechste medezineschen a physeschen Tester op hiren éischte Fluch virbereet. Et gouf eng Zentrifug fir Tester vun de Schwéierkraaftbelaschtungen installéiert an e grousse Waassertank, fir d'Schwéierlosegkeet ze simuléieren.
Den 31. Januar 1961 gouf mat der Mercury-Redstone 2 (MR-2) Missioun de Schimpans Ham an de Weltraum geschoss. Kleng Feeler haten dozou gefouert, datt d'Raumschëff méi héich a méi wäit geflunn war wéi ufanks geplangt a berechent war. Eng onbemannt Missioun, Mercury-Atlas 2 (MA-2), war den 21. Februar 1961 erfollegräich verlaf.
Déi onbemannt Mercury-Atlas 3 (MA-3) Missioun vum 25. Abrëll 1961 war dogéint e Feelschlag. Nodeem sech nom Start d'Rakéit net wéi virgesinn ëm 70° gedréit hat, fir op déi virgesinne Fluchbunn ze kommen, gouf d'Rettungssystem aktivéiert an d'Landekapsel ofgetrennt. D'Atlas-Rakéit gouf kuerz drop gesprengt.
Bemannt Flich
Mam Start vum Alan Shepard an der Mercury-Redstone 3 (MR-3) hat fir d'Amerikaner de 5. Mee 1961 den Zäitalter vun der bemannter Raumfaart ugefaangen. Zwar waren déi éischt Flich nëmme ballistesch; si konnten awer d'Zouverlässegkeet vun der Technik beweisen an datt et méiglech ass, e Mënsch héije Vitesse beim Start a bei der Landung auszesetzen. Eréischt vun der Mercury-Atlas 6 gouf d'Äerdëmlafbunn erreecht.
D'Enn vum Projet
D'Reiwungslosegkeet vum Fluch vum Walter Schirra iwwer 6 Äerdorbite mat der Mercury 8 hat zu engem virzäitegen Enn vun de Mercury-Raumflich gefouert an dem virgezunnenen Ufank vum Gemini-Programm. Den 12. Juni 1963 gouf de Mercury-Programm offiziell agestallt. Well de President John F. Kennedy a senger Kongressried de 25. Mee 1961 d'Moundlandung wärend dem lafende Joerzéngt als Zil uginn hat, hu misse grouss Raumfaart-Programmer uviséiert ginn, well sou éiergäizeg Plange mat dem Mercury-Programm net ze realiséiere waren. Dat louch an éischter Linn un der Onméiglechkeet, d'Raumschëff ze manövréieren. Dat war awer fir Kopplungsmanöver am All eng noutwendeg Viraussetzung. Nom Mercury koum de Gemini-Programm, fir deen d'Geplangs schonn 1959 ugefaangen hat.
Champagne VD
Champagne ass eng Schwäizer Gemeng am Kanton Waadt oder Vaud am Distrikt Jura-Nord vaudois.
Biekerech
Biekerech ass eng lëtzebuergesch Uertschaft, am Kanton Réiden an Haaptuert vun der Gemeng mat dem selwechten Numm.
Geographesches
Biekerech, vun de Leit aus der Géigend Beekerich genannt, läit um Fouss vun de Sandsteekoppen am Süden, mat den héchste Punkten um Kuelebierg an op der Kräizerbuch. Dëse grousse Waassereservoir mécht sech do duerch ganz vill Quelle bemierkbar déi sou eng gutt Qualitéit hunn datt sech am Hueweler Wee eng Industrie installéiert huet, d'S.A. des Eaux minérales de Beckerich, déi d'Biekerecher Waasser kommerzialiséiert.
No Westen an no Norden ass den Dall op, an et kann ee bis op déi éischt Éisleker Koppe gesinn.
D'Quellen ëm Biekerech lafen all op Hitten zou fir do als Näerdener Baach weider an d'Pall an dann an d'Atert ze lafen.
Et sinn dat:
De Bauerenhaff, deen net wäit dovun ewech läit, huet den Numm vun dësem Flouer A Kauleks. Den Numm kënnt dohier well de Sandsteen an dësem Eck besonnesch vill Kallek huet a plazeweis schluetwäiss ass.
Geschicht
1309 krut Biekerech säi Fräiheetsbréif mat enger eegener Verwaltung.
Ëm 1600 ass d'Existenz vun enger Parschoul zu Biekerech nogewisen.
Am Joer 1673 beleet en Dokument, datt 8 vun 10 Leit Analphabeten am Duerf waren.
Am 17. Joerhonnert hat d'Abtei vun Iechternach Lännereien a Rechter zu an ëm Biekerech.
Am Ancien Régime huet e groussen Deel vun der haiteger Gemeng Biekerech zu der Abtei Notre-Dame vu Clairefontaine gehéiert. De Rescht war am Besëtz vum Priorat vum Mariendall.
Vun 1913 un gouf an der Biekerecher Millen Stroum produzéiert andeems dat aalt Waasserrad mat enger Turbinn ersat gouf. Sou koum et datt Biekerech eng vun den éischten Uertschaften am Land war dat e Stroumnetz hat.
Vilsberg
Vilsberg ass eng franséisch Gemeng am Museldepartement an der Regioun Grand Est.
Biekerech
Geschicht
Zanter 1928 gëtt d'Waasser aus der Quell vum Mëlleschbour an d'Waasserleitunge vun der ganzer Gemeng Biekerech gespeist.
Verkéier
D'Uertschaft ass un d'Stroossenetz ugestréckt duerch d'Nationalstrooss N24 déi vun Arel op Dikrech féiert, den CR301 vun Ielwen op Ell an den CR304 vu Biekerech op Réiden op der Atert.
Spottnimm
Déi Biekerecher hunn als Spottnimm d'Biekerecher Kierfmécher a Biekerecher Suebelmouken.
Canton de Pantin-Est
De Canton de Pantin-Est ass eng fréier franséisch administrativ Andeelung am Arrondissement Bobigny, am Departement Seine-Saint-Denis an der Regioun Île-de-France.
Our (Sauer)
D'Our ass en Niewefloss vun der Sauer, deen duerch a laanscht d'Belsch, Lëtzebuerg an Däitschland leeft.
D'Our entspréngt am Héije Venn, am Süd-Oste vun der Belsch, um 653 m héijen "Eichelsberg" bei Manderfeld. Vun do aus leeft se no Süden, mécht méi oder manner d'Grenz tëscht Däitschland an der Belsch, bis se, vun hanner Ouren un, um Dräilännereck, do wou d'Réibaach draleeft, als Kondominium d'Grenz tëscht Lëtzebuerg an Däitschland mécht. Eenzeg Ausnam heivun ass Veianen.
Viru Veianen gëtt d'Our gestaut, fir mat deem Waasser e Pompelspäicherwierk kënnen ze bedreiwen. Beim Uleeë vum ronn aacht Kilometer laange Stauséi hunn Deeler vun der Uertschaft Biwels misse verluecht ginn, well se iwwerschwemmt goufen.
Déi Lëtzebuerger Gemenge laanscht d'Our hu sech zum Naturpark Our zesummegeschloss.
Bei Wallenduerfer Bréck a Wallenduerf leeft d'Our, no 52 km, op Lëtzebuerger Territoire an d'Sauer.
D'Our leeft op hirer ganzer Streck duerch Däller aus der Ardenner Schiferregioun. Den Ënnergrond besteet haaptsächlech aus Tounschifer, dee kee Waasser duerchléisst, an d'Uwännere besti gréisstendeels aus géien Häng. Dat bréngt et mat sech datt d'Our e besonnescht hydrodynamescht Verhalen huet. Den héchste bekannten Offlosswäert, ass 4.000-mol méi héich wéi den niddregsten. Am ganzen Anzuchsgebitt vu Musel a Rhäin ass kee Floss mat sou extreeme Wäerter bekannt.
Soss besonnesch um Laf vun der Our ass de groussen S-Meander vu Biwels, den eenzegen deen et an där Form op der Our gëtt.